**Mi-e dor!**

*Andreionthepoetry*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu mă-ntrebați de ce-am plecat, că nu o să vă spun.

Atât vă zic: m-a luat acum de voi un dor nebun!

De-acei poeți care adânc nu caută doar rime,

Ci chiar pe Dumnezeu îl vor în suflet, ca și mine.

De cei ce-n căutarea lor se-opresc ades să-admire

O lume strâmbă, drept creată, și stau ca să se mire

Cum s-a strâmbat atât de tare, ca Turnul cel din Pisa

Și încă nu e sfărâmată, deci bună-i e premisa!

Mi-e dor de cei ce-n toiul nopții așteaptă iarăși ziua

Și-n joaca lor nevinovată nicicând nu strigă ”Piua!”,

De cei ce încă văd frumosul privind printr-o firidă

Când totul pare-n jur că piere în arșița aridă.

Mi-e dor de mine de-altădată, dar și de cel de-acum,

De mine ce-am plecat departe. Dar nu mă-ntorc din drum,

Căci e un drum spre a-L cunoaște mai mult pe Dumnezeu

Și-n El de-acuma, tot mai bine, vreau sa rămân și eu.

Și pe-acest drum, dacă vreodată, iar vă voi întâlni,

Voi avea mare bucurie, fiindcă atunci voi ști

Că nu-s stingher pe Cale, că și voi sunteți pe Ea.

Să ne-ntâlnim cu bine! Domnul ne va ajuta!